CELEX: 62009FN0072
Language: el
Date: 2009-08-17 00:00:00
Title: Υπόθεση F-72/09: Προσφυγή-αγωγή της 17ης Αυγούστου 2009 — Simone Daake κατά ΓΕΕΑ

24.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/38
            
         Προσφυγή-αγωγή της 17ης Αυγούστου 2009 — Simone Daake κατά ΓΕΕΑ
   (Υπόθεση F-72/09)
   2009/C 256/68
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα-ενάγουσα: Simone Daake (Alicante, Ισπανία) (εκπρόσωπος: H. Tettenborn, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντικείμενο και περιγραφή της διαφοράς
   
   Ακύρωση της αποφάσεως του ΓΕΕΑ της 12.9.2008, περί λύσεως της συμβάσεως εργασίας της προσφεύγουσας-ενάγουσας (στο εξής: προσφεύγουσας), καθώς και καταβολή αποζημιώσεως· προβαλλόμενη καταστρατήγηση των διατάξεων περί συμβάσεων εργασίας αορίστου χρόνου μέσω διαδοχικών συμβάσεων εργασίας ορισμένου χρόνου.
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τη γνωστοποίηση του ΓΕΕΑ με το από 12.9.2008 έγγραφο, σύμφωνα με την οποία η σύμβαση εργασίας της προσφεύγουσας με το ΓΕΕΑ έληγε στις 31.10.2008·
            
         
               —
            
            
               να ακυρώσει την απόφαση του ΓΕΕΑ της 6.5.2009, με την οποία το ΓΕΕΑ απέρριψε την κατά το άρθρο 90, παράγραφος 2, του Κανονισμού Υπηρεσιακής Καταστάσεως των υπαλλήλων (ΚΥΚ) από 12.12.2008 διοικητική ένσταση της προσφεύγουσας·
            
         
               —
            
            
               να υποχρεώσει το ΓΕΕΑ να ανορθώσει την περιουσιακή ζημία της που αντιστοιχεί στη διαφορά μεταξύ
               αφενός, των πραγματικών αποδοχών της προσφεύγουσας βάσει της τυπικής κατατάξεώς της ως συμβασιούχου υπαλλήλου κατά το άρθρο 3α του Καθεστώτος που εφαρμόζεται επί του λοιπού προσωπικού (στο εξής: ΚΛΠ) από 1.11.2005 έως 31.10.2008, καθώς και του επιδόματος ανεργίας που έχει καταβληθεί στην προσφεύγουσα από 1.11.2008 έως σήμερα και
               αφετέρου, των αποδοχών που θα εδικαιούτο ως έκτακτη υπάλληλος του άρθρου 2, στοιχείο α’, του ΚΛΠ από 1.11.2005 έως σήμερα –επικουρικώς, τουλάχιστον των αποδοχών που θα εδικαιούτο ως έκτακτη υπάλληλος του άρθρου 2, στοιχείο α’, του ΚΛΠ από 1.11.2005 έως 31.10.2008, καθώς και του επιδόματος ανεργίας που θα υπολογιζόταν βάσει των αποδοχών που θα εδικαιούτο για τον Οκτώβριο του 2008 κατά το άρθρο 2, στοιχείο α’, του ΚΛΠ–
               καθώς και στις εξ αυτού του λόγου προκληθείσες απώλειες όσον αφορά τη σύνταξη γήρατος και άλλες αποζημιώσεις, απολαβές και πλεονεκτήματα, συνεκτιμωμένης και μιας εύλογης και λαμβάνουσας υπόψη την απόδοση της προσφεύγουσας προαγωγής την 1.4.2008,
            
         
               —
            
            
               να υποχρεώσει το ΓΕΕΑ να καταβάλει χρηματική ικανοποίηση στην προσφεύγουσα για την ηθική βλάβη της λόγω δυσμενούς διακρίσεως έναντι άλλων υπαλλήλων του ΓΕΕΑ, το ύψος της οποίας θα καθορίσει το Δικαστήριο Δημόσιας Διοίκησης κατά την κρίση του,
            
         
               —
            
            
               να καταδικάσει το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στα δικαστικά έξοδα.